# Zmluva o Municipálnom úvere – Eurofondy (B)č. 26/002/15

Prima banka Slovensko, a.s., Hodžova 11, Žilina, 010 11, IČO: 31 575 951,

zapísaná v Obchodnom registri Okresného súdu Žilina, Oddiel: Sa, Vložka číslo: 148/L (ďalej len „banka“)

**a**

**Obec Jalšové**

Sídlo:**Obecný úrad Jalšové 148, 922 31 Jalšové**

IČO:**00 312 592**

Zastúpený:**Emília Živčáková, starostka obce**

(ďalej len „klient“)

uzatvárajú v súlade s rozhodnutím zastupiteľstva zo dňa **18.09.2015** a zmysle § 497 a nasl. Obchodného zákonníka zmluvu o úvere s nasledovným obsahom:

1. Predmet zmluvy o úvere a základné podmienky
   1. Predmetom tejto zmluvyje poskytnutie úveru bankou klientovi za podmienok dohodnutých v tejto zmluve, Obchodných podmienkach pre úvery právnickým osobám afyzickým osobám podnikateľom,samosprávam avlastníkom bytov anebytových priestorov–Prima banka Slovensko, a.s. (ďalej len „OP“) a Všeobecných obchodných podmienkach –Prima banka Slovensko, a.s. (ďalej len „VOP“), ktoré tvoria jej neoddeliteľnú súčasť.
   2. Klient sa zaväzuje vrátiť banke poskytnuté peňažné prostriedky, platiť banke úroky z poskytnutých peňažných prostriedkov, ďalšie príslušenstvo, poplatky a náklady a plniť si ďalšie zmluvné povinnosti.
   3. Zmluvné strany sa dohodli na nasledujúcich základných podmienkach úveru:
      1. **Druh úveru:**Úverová linka.
      2. **Výška úveru:42 286,61 EUR**, slovom: **Štyiridsaťdvatisícdvestoosemdesiatšesť euršesťdesiatjeden centov.**
      3. **Účel úveru:Predfinancovanie a spolufinancovanie projektu: "Zvýšenie bezpečnosti a prevencie proti vandalizmu na verejných priestoroch v obci Jalšové"**
      4. **Čerpanie úveru:**
         1. Spôsob čerpania úveru: postupne
         2. Lehota na čerpanie:**od22.10.2015 do 30.10.2015**.
         3. Splatené peňažné prostriedky možno poskytnúť aj opakovane.
      5. **Úročenie úveru:**
         1. Druh úrokovej sadzby: variabilná úroková sadzba
         2. Referenčná sadzba je hodnota **12** mesačného Euribor®
         3. Úrokové rozpätie je **1,60% p.a.**
         4. Celková variabilná sadzba je hodnota **12** mesačného Euribor® + úrokové rozpätie **1,60% p.a.**
      6. **Splácanie úveru:**
         1. Splácanie istiny bude vykonávané v súlade s článkom 4.
         2. Platenie úrokov mesačne v prvý pracovný deň kalendárneho mesiaca.
      7. **Deň splatnosti Úverovej linky:21.10.2016.**

1. Čerpanie úveru a podmienky prečerpanie:
   1. Klient musí splniť podmienky pre čerpanie uvedené v OP.
   2. Okrem splnenia podmienok uvedených v OP, môže banka podmieniť čerpanie splnením nasledovných podmienok:
2. **predloženie Zmluvy o poskytnutí nenávratného finančného príspevku č. TT02825, kde je minimálna výška NFP   
   35 865,00 EUR;**
3. **predloženie Zmluvy o dielo so zhotoviteľom TECHNIK Security, spol. s r.o., Trnava, IČO: 36220388;**
4. **predloženie Zmluvy o manažmente projektu so zhotoviteľom WF-company, s.r.o., Hlohovec, IČO: 45451702;**
5. **predloženie stavebného povolenia alebo vyjadrenie k ohlasovacej povinnosti, ak je to potrebné;**
6. **Klient predloží banke kópiu žiadosti, ktorou žiada príslušný Daňový úrad o presmerovanie podielových daní na účet do Prima banky Slovensko, a.s.;**
7. **predloženie daňového dokladu ( obsahujúceho všetky náležitosti v súlade s platnými právnymi predpismi) preukazujúceho výšku výdavkov riadne vyúčtovaných v súvislosti s realizáciou projektu.**
   1. Klient môže čerpať najviac vo výške zodpovedajúcej čiastke, ktorá mu bola na realizáciu projektu riadne vyúčtovaná.
8. Poplatky a záväzková provízia
   1. Klient musí zaplatiť banke jednorazový poplatok za poskytnutie úveru, ktorý je splatný v deň účinnostitejto zmluvy vo výške   
      **200,00 EUR**, slovom: **Dvesto eur**.
   2. Klient musí platiť banke záväzkovú províziu z nevyčerpanej čiastky úveru odo dňa uzavretia tejto zmluvy až do uplynutia lehoty na čerpanie úveru a to vo výške **0,60% p. a.** z objemu nečerpaných prostriedkov. Záväzková provízia je splatná mesačne, k prvému pracovnému dňu kalendárneho mesiaca, počnúc mesiacom nasledujúcim po mesiaci, v ktorom došlo k uzatvoreniu tejto zmluvy.
   3. Banka môže vykonať úhradu poplatkov a záväzkovej provízie inkasným spôsobom z účtu klienta č.ú.: **5220786001/5600, IBAN SK96 5600 0000 0052 2078 6001**. Za účelom úhrady poplatova záväzkovej provízie musíklient zabezpečiť na účte dostatok finančných prostriedkov na ich úhradu. Za účelom inkasa poplatku za poskytnutie úveru a záväzkovej provízie môžebanka zaťažiť účet klienta č.ú. **5220786001/5600, IBAN SK96 5600 0000 0052 2078 6001**aj v prípade nedostatku prostriedkov na účte.
   4. Okrem poplatkov uvedených v tejto zmluve, musí klient platiť banke poplatky uvedené v Sadzobníku.
9. Splácanie úveru a inkaso
   1. Klient musí vrátiť (splatiť) banke všetky čerpané peňažné prostriedky do uplynutia Dňa splatnosti Úverovej linky uvedeného v ods. 1.3.7. Klient musí splácať priebežne, a to v nepravidelných splátkach. Výšku a termín splátok určí klient takým spôsobom, že zámer vykonať splátku istiny úveru oznámi banke najneskôr deň vopred formou žiadosti o splatenie časti úverovej linky. Peňažné prostriedky získané z nenávratného finančného príspevku, však musí klient použiť na vykonanie splátky istiny úveru, a to do piatich (5) pracovných dní od ich prijatia.
   2. Splátky istiny a platbu úrokov vykoná banka inkasným spôsobom z bežného účtu klienta v banke, prednostne z účtu č.: **5220786001/5600, IBAN SK96 5600 0000 0052 2078 6001**. Klient musí mať počas trvania právneho vzťahu založeného touto zmluvou v banke nepretržite vedený bežný účet a zabezpečiť na účte dostatok finančných prostriedkov na úhradu splátky istiny a príslušenstva. Klient však oprávňuje banku k inkasu prostriedkov zo všetkých jeho účtov, ktoré mu vedie alebo bude viesť. Za účelom inkasa úrokov môže banka zaťažiť účty klienta aj v prípade nedostatku prostriedkov na účtoch. Ďalej klient oprávňuje banku, aby rezervovala resp. blokovala finančné prostriedky na účtoch klienta, ktoré mu vedie alebo bude viesť, ktoré by mohli slúžiť na vyrovnanie jeho záväzkov voči banke. Banka bude prednostne blokovať prostriedky na účte uvedenom v prvej vete.
   3. Klient podpisom tejto zmluvy súhlasí, že po dni ukončenia realizácie projektu banka nebude povinná umožniť klientovi čerpanie splatených peňažných prostriedkov. Na základe dohody zmluvných strán dôjde formou písomného dodatkuk zmene ustanovení tejto zmluvy týkajúcich sa splácaniaúveru, úročeniaúveru, a prípadne ďalšíchpráv a povinnosíi súvisiacich s ustanoveniami dotknutými touto zmenou.
10. Vyhlásenia klienta
    1. Klient záväzne vyhlasuje, že:

* bol informovaný o úrokovej sadzbe, poplatkoch a nákladoch súvisiacich s úverom podľa § 37 ods. 2zákona o bankách;
* prevzal a oboznámil sa pred uzatvorením zmluvy o úvere s jej súčasťami a súhlasí s nimi:OP, VOP aSadzobník.
* poskytol banke pred podpisom tejto zmluvy komplexné údaje o svojom finančnom stave a nezatajil žiadne skutočnosti, ktoré by mali za následok uvedenie banky do omylu pri posudzovaní žiadosti klienta o úver; a údaje poskytnuté banke pred podpisom tejto zmluvy sa k momentu jej podpisu nezmenili.
  1. Klient ďalej záväzne vyhlasuje, že: **- .**

1. Povinnosti klienta
   * 1. Klient nesmie vytvárať finančný dlh bez súhlasu banky. Klient však nepotrebuje súhlas banky na vytvorenie finančného dlhu do výšky 1/12 výnosu na dani z príjmov pripadajúcej na klienta (podielová daň) za predchádzajúce zdaňovacie obdobie. Súhlas banky nie je potrebný ani na prijatie návratnej finančnej výpomoci zo štátneho rozpočtu.
     2. Bez súhlasu banky sa klient musí zdržať nakladania so svojím majetkom prevyšujúcim za rok v úhrne hodnotu 1/12 výnosu na dani z príjmov pripadajúcej na klienta (podielová daň) za predchádzajúce zdaňovacie obdobie.
     3. Klient sa musí klient zdržať zriadenia(vrátane rozšírenia) záložného práva, vecného bremena, predkupného práva a inej obdobnej ťarchy k vlastnému majetku bez toho, aby prinajmenšom rovnaké alebo právo vo väčšom rozsahu poskytol aj banke.
     4. Klient musí zabezpečiť, aby riadiaci orgán alebo iná oprávnená osoba vyplatila nenávratný finančný príspevok priamo na účet klienta, z ktorého sa vykonáva inkaso splátok úveru.
     5. Klient musí počas trvania právneho vzťahu založeného touto zmluvou využívať platobné služby poskytované bankou, a to tak, aby prostredníctvom účtov klienta vedených v banke boli vykonávané platobné operácie (najmä kreditné obraty) najmenej v rozsahu, ktorý zodpovedá podielu banky na celkovom financovaní klienta komerčnými bankami a zabezpečiť, aby podiel objemu finančných prostriedkov klienta na účtoch klienta vedených v banke a objemu finančných prostriedkov klienta na všetkých účtoch klienta v komerčných bankách bol najmenej v podiele banky na celkovom financovaní klienta komerčnými bankami. Klient sa zaväzuje počas trvania právneho vzťahu založeného touto zmluvou na svoje účty vedené v banke smerovať všetok svoj príjem, ktorý je tvorený podielom na dani z príjmov fyzických osôb (podielová daň).
     6. Klient sa zaväzuje:**zabezpečiť, aby finančné prostriedky tvoriace Nenávratný finančný príspevok boli poukázané na účet klienta vedený v PBS do 3 pracovných dní od pripísania Nenávratného finančného príspevku alebo jeho časti na účet Klienta vedeného v inej banke a to minimálne vo výške predfinancovanej úverom. Pri nedodržaní tejto podmienky má Banka právo zvýšiť úrokové rozpätie o +1%;**
     7. **Klient je povinný najneskôr do piatich pracovných dní po pripísaní prostriedkov zo zdrojov štátneho rozpočtu z prípadnej refundácie DPH súvisiacej s úverovanou investíciou na účet Klienta vykonať splátku istiny Úveru vo výške zodpovedajúcej výške refundovanej DPH, ktorá mu bola pripísaná na účet.**
     8. Klient musí:

* sprístupniť platobnej agentúre túto zmluvu vrátane dodatkov k nej, ako aj zmluvu o zriadení záložného práva na zabezpečenie pohľadávok z tejto zmluvy, ktorej predmetom je majetok identický s majetkom založeným v prospech platobnej agentúry v súvislosti s realizáciou projektu a poskytnutím nenávratného finančného príspevku;
  + - * riadne dodržiavať všetky povinnosti, ktoré mu vyplývajú zo zmluvy o poskytnutí nenávratného finančného príspevku, platných právnych predpisov, vrátane predpisov EÚ, a predpisov a dokumentov operačného programu.
    1. Klient sa musí zdržať poskytnutia zabezpečenia v rozsahu uvedenom v OP. Banka však súhlasí, aby klient zriadil zabezpečenie formou záložného práva v prospech Pôdohospodárskej platobnej agentúry alebo inej oprávnenej osoby ako poskytovateľa pomoci podľa zmluvy o poskytnutí nenávratného finančného príspevku určené na zabezpečenie pohľadávok zo zmluvy o poskytnutí nenávratného finančného príspevku. V tomto prípade na na klienta nevzťahuje ani povinnosť poskytnúť dodatočné zabezpečenie uložená OP.

1. Zabezpečenie
   1. Pohľadávky banky vyplývajúce z tejto zmluvy a pohľadávky s ňou súvisiace musia byť po celú dobu ich trvania zabezpečené zmenkou. Klient sa zaväzuje vystaviť zmenku v súlade s ustanoveniami Dohody o vydaní a vyplnení blankozmenky, ktorú klient uzatvorí s bankou pri podpise tejto zmluvy.
2. Sankcie
   1. Opatrenia, ktoré je banka oprávnená vykonať v prípade, že dôjde k zmene okolností, za ktorých bola uzatvorená táto zmluva na strane klienta ako aj prípady, ktoré sa považujú za zmenu týchto okolností sú upravené v OP. Okrem toho sa za zmenu okolností na strane klienta považuje aj:
   * porušenie zmluvy o poskytnutí nenávratného finančného príspevku alebo porušenie finančnej disciplníny v zmysle platných právnych predpisov (či bolo toto porušenie deklarované rozhodnutím štátneho orgánu alebo nie); pričom na preukázanie existencie porušenia zmluvy alebo finančnej disciplíny postačí oznámenie príslušného orgánu o existencii tohto porušenia;
   * predčasné ukončenie alebo akákoľvek podstatná zmena (najmä zmena výšky nenávratného finančného príspevku) zmluvy o poskytnutí nenávratného finančného príspevku a
   * zavedenie ozdravného režimu alebo nútenej správy voči klientovi.
   1. Exekučné konanie, nútený výkon alebo iné obdobné konanie, ktorého účelom je nútený výkon právoplatného rozhodnutia alebo exekučného titulu je zmenou okolnosti na strane klienta iba v prípade, že sa ním postihuje majetok v úhrnnej hodnote prevyšujúcej 1/12 výnosu na dani z príjmov pripadajúcej na klienta (podielová daň) za predchádzajúce zdaňovacie obdobie. To isté platí o začatí dobrovoľnej dražby.
   2. Po dobu, po ktorú trvá skutočnosť, ktorá je zmenou okolností na strane klienta, sa výška úrokovej sadzby zvýši o prirážku vo výške **1,00% p. a**.
3. Poskytovanie informácií
   1. Na dobu trvania tejto zmluvy, udeľuje klient banke súhlas na overovanie pravdivosti ním uskutočnených vyhlásení a predložených dokladov u tretích osôb, pričom využitie tohto oprávnenia sa nepovažuje za porušenie bankového tajomstva.
   2. Klient súhlasí, aby banka v súvislosti s prezentovaním výsledkov svojej činnosti zverejnila informáciu o tom, že je financujúcou bankou klienta.
   3. Klient súhlasí s  poskytnutím akýchkoľvek informácií týkajúcich sa tejto zmluvy ako aj iných zmlúv súvisiacich s touto zmluvou alebo projektom riadiacemu orgánu alebo sprostredkovateľskému orgánu, alebo príslušnému orgánu, ktorý je v zmysle zmluvy o spolupráci nastúpi ako oprávnený príjemca informačných alebo iných povinností na miesto riadiaceho orgánu, alebo príslušným orgánom zastupujúcim Slovenskú republiku, najmä informácií o:

* úverovom vzťahu založenom touto zmluvou, a o iných zmluvách súvisiacich s touto zmluvou a záložných zmluvách na zabezpečenie pohľadávok banky z tejto zmluvy,
* termíne vykonania kontroly plnenia podmienok tejto zmluvy a zmlúv s ňou súvisiacich u klienta (na predmetnej kontrole sa môžu zúčastniť aj zástupcovia riadiaceho orgánu alebo sprostredkovateľského orgánu alebo orgánu zastupujúceho SR);
* skutočnostiach vyplývajúcich z analýzy ekonomickej situácie klienta, ktoré by viedli k zatriedeniu pohľadávky banky z tohto úveru do triedy neštandardných pohľadávok v zmysle príslušného opatrenia NBS,
* akomkoľvek porušení podmienok tejto zmluvy,
* schválení dodatku k tejto zmluve,
* odstúpení banky od tejto zmluvy alebo vyhlásení predčasnej splatnosti úveru a o dôvodoch odstúpenia od tejto zmluvy alebo vyhlásenia predčasnej splatnosti úveru,
* o začatí výkonu záložného práva zriadeného v prospech banky, podaní návrhu na vykonanie exekúcie alebo dražby na majetok klienta, resp. po získaní takejto informácie o vedení exekúcoe alebo dražby na majetok klienta treťou osobou,
* o podaní návrhu na vyhlásenie konkurzu alebo povolenie reštrukturalizácie klienta rep. o získaní informácie o podaní takéhoto návrhu,
* o výsledku výkonu záložného práva, zániku resp. každej zmene obsahu záložného práva,
* o podaní trestného oznámenia.

1. Záverečné ustanovenia
   1. Táto zmluva je platná a účinná dňom jej podpisu všetkými zmluvnými stranami a je uzatvorená na dobu určitú – do splnenia

všetkých záväzkov klienta vyplývajúcich z tejto zmluvy. Ak zákon ustanovuje povinné zverejnenie tejto zmluvy, zmluva je účinná

dňom nasledujúcim po dni jej zverejnenia.

* 1. Túto zmluvu je možné meniť a dopĺňať len písomnými dodatkami, ak nie je v tejto zmluve ustanovené inak.
  2. Banka neodvolateľne navrhuje, aby prípadné spory z tohto obchodu boli rozhodnuté Stálym rozhodcovským súdom Slovenskej bankovej asociácie. Doručený rozhodcovský rozsudok má rovnaké účinky ako právoplatný rozsudok súdu. V zákonných prípadoch je možné podať žalobu o jeho  zrušenie na súd. Klient návrh:  prijíma/ neprijíma

|  |  |  |  |
| --- | --- | --- | --- |
| V **Trnave,** dňa **22.10.2015** | | V **Trnave,** dňa **22.10.2015** | |
| **banka** | | **Klient Obec Jalšové** | |
| Meno a priezvisko: |  | Meno a priezvisko: | **Emília Živčáková** |
| Funkcia: |  | Funkcia: | **starostka obce** |
| Podpis: |  | Podpis: |  |
| Meno a priezvisko: |  | Pečiatka: |  |
| Funkcia: |  |  |  |
| Podpis:  Pečiatka: |  |  |  |
|  |  |  |  |